Ακρωτήριο Αποστόλου Ανδρέα

Ο Απόστολος Ανδρέας είναι ακρωτήριο της Κύπρου στην Επαρχία Αμμόχωστου. Είναι το ανατολικότερο σημείο της Κύπρου στη χερσόνησο της Καρπασίας, και οφείλει το όνομά του στην παράδοση που λέει ότι εκεί αποβιβάστηκε ο Απόστολος Ανδρέας.

Στη θέση κάστρο έχει ανασκαφεί προϊστορικός μικρός οικισμός.
Η περιοχή του Ακρωτηρίου είναι σημαντικός τόπος ξεκούρασης για τα μεταναστευτικά πουλιά, κυρίως για υδρόβια και αρπαχτικά. Επίσης υπάρχουν πολλές μικρές βραχονησίδες, σε μία από αυτές, Κλείδες όπως ονομάζονται, έχει τοποθετηθεί φάρος από την εποχή της ΑγγλοκρατίαςCyprus Ports Authority , ανακτήθηκε 3/1/2009.

Σε βραχώδη έκταση στα νότια του ακρωτηρίου κτίστηκε το 1867 η μονή του Αποστόλου Ανδρέα, στο μέρος όπου πιστεύεται ότι αποβιβάστηκε ο Απόστολος Ανδρέας. Η παράδοση αναφέρει ότι ο Άγιος με θαύμα φανέρωσε πηγή νερού. Μέχρι την Τούρκικη εισβολή του 1974 ήταν από τα σημαντικότερα προσκυνήματα της ΚύπρουΤμήμα Αρχαιοτήτων Κυπριακής Δημοκρατίας, ανακτήθηκε 3/1/2009.

 Παραπομπές 

 Δείτε επίσης 
 Ακραία σημεία της Κύπρου

Αποστολου Ανδρεα
Κατηγορία:Ριζοκάρπασο
Κατηγορία:Ακραία σημεία της Κύπρου